છેલ્લા વીસ વર્ષો દરમિયાન જ્યારે પણ કોઈ નવો હીરો આવે પછી એ કુમાર ગૌરવ હોય કે સની દેઓલ, અનિલ કપૂર કે જેકી શ્રોફ અથવા સંજય દત્ત હોય પત્રકારો એક આગાહી જરૂર કરે છે કે અદાકાર-તરીકે રિશી કપૂર ખતમ થઈ જશે. પ્રભુ કૃપાથી સદભાગ્યે હજી હું ટકી રહ્યો છું. જો એવું ન હોત તો ક્યારનાય બોરિયા બિસ્તરા બાંધીને ટિમ્બકટૂ રવાના થઈ જવું પડ્યું હોત. આ નવા છોકરાઓ તો બબલગમ હીરો છે. હું એ ઉંમર અને તબક્કો પસાર કરી ચૂક્યો છું. ભગવાનનો પાડ માનું છું કે ઈન્ડસ્ટ્રીમાં સિનિયોરિટી સચવાઈ રહી છે.